I.D.

I.D: Swipe, Steal, Love ialah sebuah siri drama televisyen Malaysia 2024 arahan Razaisyam Rashid dengan skrip oleh Ashraf Modee Zain. Dibintangi oleh Naim Daniel, Aedy Ashraf dan Amelia Henderson, siri ini diterbitkan sebagai sebahagian daripada jenama Astro Originals dan memulakan tayangan perdana di Astro Premier bermula 23 Februari sehingga 12 April 2024 menggantikan Gamers Mangkuk.

Premis
Aidi, seorang pereka aplikasi yang telah mencipta aplikasi yang diberi nama BEBAS, sebuah aplikasi penting yang digunakan sewaktu penularan wabak dengan menempatkan maklumat dan data peribadi pengguna bagi tujuan pemakluman maklumat terkini. Jazman, seorang pengurus syarikat di mana tempat Aidi bekerja telah memecat Aidi tanpa sebarang alasan yang munasabah.

Dendam Aidi terhadap Jazman terus memuncak, ditambah pula apabila melihat kemesraan Anggun, gadis idaman Aidi, sering bersama Jazman. Akibat dendam, Aidi telah mencuri 27.7 juta data pengguna daripada aplikasi BEBAS dan mencipta watak baharu bernama Tengku Remy di alam maya untuk berkenalan dengan Anggun.

Data yang digodam oleh Aidi juga telah dijual kepada pihak yang tidak bertanggungjawab demi mendapat keuntungan yang berlipat ganda. Namun tanpa disedari, aktiviti haram yang dilakukan ini telah menjerumus kepada masalah besar yang bakal menimpa Aidi.

Pelakon

Pelakon utama
 Naim Daniel sebagai Aidi Zabran/Tengku Remy
 Amelia Henderson sebagai Anggun Zahara
 Aedy Ashraf sebagai Jazman Rahim
 Rosyam Nor sebagai Dato Rahim Abadi, bapa kepada Jazman
 Ellyza Azizi sebagai Alia Mukhriz
 Shantini Venugopal sebagai Patti Shanti
 Joyce Harn sebagai Jo
 Jo Kukathas sebagai Dato Kumari Lakshmi
 Aziz M. Osman sebagai Pok Me
 Susan Lankester sebagai Nadi Ilana, ibu kepada Alia
 Sharifah Amani sebagai Roks
 Amerul Affendi sebagai Rostam
 Wan Azli Wan Jusoh sebagai Zabran, bapa kepada Aidi
 Betty Banafe sebagai Yati, ibu kepada Aidi
 Ashraf Modee Zain sebagai Ali/KG

Penampilan khas
 Syafiq Kyle sebagai Bro Malik Alpha
 Anwari Ashraf sebagai Pegawai Penjara
 Nesa Idrus sebagai Baby Juju
 Khayrisyah Kemal sebagai Ain
 Geoff Andre Feyaerts sebagai Kamal
 Jasmine Abu Bakar sebagai penyampai berita
 Dain Said sebagai Agus

Episod
 No. Tajuk Tarikh siaran di Astro Premier 1 "Fear Makes the World Go Round"  2 "Love is Evil"  3"Catfishing in the Name of Love?"  4"Survival of the Selfish"  5"Manipulation of the Weak"  6"This Paati Never Ends"  7"The Bitter Pill of Truth"  8"This Means War!" 

Penerbitan
Razaisyam Rashid berkata mengenai drama ini: "Idea I.D tercetus apabila melihat persekitaran saya, di mana orang muda sekarang kebanyakkannya hidup dalam dunia digital. Jadi saya cuba salurkan suara orang muda dan cabaran zaman sekarang menerusi sebuah karya, maka terhasillah I.D".

Ini merupakan drama Astro Originals kedua yang dibintangi oleh Naim Daniel selepas Projek: High Council (2023) dan ini juga merupakan drama pertama lakonannya yang menampilkan beliau memegang dua watak.

Siaran
I.D memulakan tayangan perdana serentak di Astro GO dan Astro Premier bermula 23 Februari 2024 setiap Jumaat.

 Anugerah dan pencalonan 
TahunAnugerahKategoriPenerimaKeputusan2024 Asian Academy Creative Awards Pelakon Lelaki TerbaikNaim Daniel 

Rujukan

Pautan luar


Kategori:Siri drama televisyen Malaysia berbahasa Melayu 2024
Kategori:Rancangan Astro Premier